Diari Oficial de la Generalitat Valenciana


Sumari del DOGV 8882, del 14-08-2020 (2020/6626)

Extracte de l'Ordre 16/2020, de 6 d'agost, de la Conselleria d'Educació, Cultura i Esport, per la qual s'estableixen les bases reguladores i es convoquen subvencions destinades a municipis de la Comunitat Valenciana per a la realització d'activitats de suport educatiu, i altres activitats extraescolars, culturals i esportives dirigides a la seua població escolar d'entre 3 i 18 anys per a compensar els efectes negatius del confinament conseqüència de l'emergència sanitària ocasionada per la Covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8882

Data del DOGV
:   14-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6626


Data del document
:   06-08-2020

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * educació
    * malaltia infecciosa
    * legislació

Extracte de l'Ordre 16/2020, de 6 d'agost, de la Conselleria d'Educació, Cultura i Esport, per la qual s'estableixen les bases reguladores i es convoquen subvencions destinades a municipis de la Comunitat Valenciana per a la realització d'activitats de suport educatiu, i altres activitats extraescolars, culturals i esportives dirigides a la seua població escolar d'entre 3 i 18 anys per a compensar els efectes negatius del confinament conseqüència de l'emergència sanitària ocasionada per la Covid-19. [2020/6626]  
  
BDNS (identif.): 519634.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
Seran beneficiàries de les subvencions objecte de regulació en aquestes bases, els municipis de la Comunitat Valenciana que hagen presentat sol·licitud en el termini de presentació de sol·licituds i tinguen població empadronada a data de publicació d'aquesta ordre amb edat compresa entre els 3 i els 18 anys segons l'INE.  
  
Segon. Objecte  
Aquestes bases tenen per objecte regular la concessió, en règim de concurrència competitiva, de subvencions de caràcter excepcional i singularitzat, als municipis de la Comunitat Valenciana, per a la realització d'activitats de suport educatiu, i altres activitats extraescolars, culturals i esportives dirigides a la seua població escolar d'entre 3 i 18 anys per a compensar els efectes negatius del confinament conseqüència de l'emergència sanitària ocasionada per la Covid-19.  
  
  
Tercer. Bases reguladores  
Ordre 15/2020, de 6 d'agost, de la Conselleria d'Educació, Cultura i Esport, per la qual s'estableixen les bases reguladores i es convoquen subvencions destinades a municipis de la Comunitat Valenciana per a la realització d'activitats de suport educatiu, i altres activitats extraescolars, culturals i esportives dirigides a la seua població escolar d'entre 3 i 18 anys per a compensar els efectes negatius del confinament conseqüència de l'emergència sanitària ocasionada per la Covid-19, publicada en el DOGV de 14.08.2020, el text complet de la qual està a l'adreça web següent: http://www.ceice.gva.es/va/web/madres-padres-alumnos/subvencions-ajuntaments  
  
Quart. Quantia  
L'import a concedir és de 9.000.000,00 €, que es finançarà a càrrec dels crèdits del capítol IV del programa 421.50, línia S8590, dels pressupostos de la Generalitat per a 2020.  
  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils, comptats a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
Així mateix, aquest procediment estarà publicat en la seu electrònica de la Generalitat, https://sede.gva.es i en l'adreça web indicada anteriorment.  
  
Sisé. Documentació  
La sol·licitud anirà acompanyada de la documentació següent:  
a) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003.  
b) Acreditació de trobar-se al corrent de les obligacions tributàries i davant de la Seguretat Social. Per això, el sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic.  
c) Resolució o acord de l'òrgan municipal competent sol·licitant l'ajuda.  
d) Projecte amb les línies bàsiques de la programació a realitzar durant el període que comprén l'1 de juliol de 2020 al 23 de juny de 2021.  
e) Import sol·licitat.  
  
Seté. Altres dades  
Els beneficiaris hauran de:  
a) Acreditar els requisits exigits per a tindre accés a la subvenció.  
  
b) Dissenyar i organitzar un programa d'activitats de suport educatiu i altres activitats extraescolars, culturals i esportives dirigides a la seua població escolar d'entre 3 i 18 anys que es desenvolupe durant l'estiu de 2020 i el curs acadèmic 2020-2021.  
c) Realitzar les activitats abans del 23 de juny de 2021, data de finalització del curs escolar 2020-2021.  
d) Justificar documentalment el destí de la subvenció, d'acord amb el que es determina en aquestes bases.  
e) Prestar col·laboració i facilitar a la Intervenció General de la Generalitat o altres òrgans competents, quanta informació li siga requerida en l'exercici de les seues funcions de control, d'acord amb el que estableix a l'article 113 i següents de la Llei 1/2015.  
  
València, 6 d'agost de 2020.- El conseller d'Educació, Cultura i Esport: Vicent Marzà Ibáñez.